NAV-direktør: - Vi kan bli bedre
Arbeids- og velferdsdirektoratet har fått anledning til å imøtegå kritikk fra tolv skjebner VG presenterer som eksempler på trygdebilbrukere som har møtt ulike frustrasjoner. NAV velger å svare generelt på kritikken. - Regelverket for bilstønadsordningen oppleves ikke som tilstrekkelig fleksibelt for brukerne, erkjenner tjenestedirektør Bjørn Gudbjørgsrud i Arbeids og velferdsdirektoratet. Kritikken retter seg sterkest mot de strenge kriteriene for å få en bil i gruppe 2 (de mest funksjonshemmede), og nivået på stønad til gruppe 1 -bil med behov for spesialtilpasning. - I tillegg er det lang saksbehandlingstid på søknader om stønad til bil. BAKGRUNN:Trygdebil reparert for nær en halv million kroner Etter at NAV omorganiserte til fem bilsentre i 2009, med mål om å bedre informasjon og kortere saksbehandlingstid, er tiden redusert fra 29 til 18 uker for bilgruppe 1, og fra 35 til 30 uker for gruppe 2. - Tilbakemeldingene fra brukerne er i all hovedsak at de møter tverrfaglig kompetanse og bedre veiledning. Samtidig ser vi at det fortsatt er rom for forbedring, sier Gudbjørgsrud.Nå har Arbeids- og velferdsdirektoratet satt i gang et prosjekt for å få ned saksbehandlingstiden enda mer. Målet er også å bruke flere ressurser på de brukerne som har størst veilednings- og oppfølgingsbehov. Ferske tall viser at 24.000 nordmenn kjører trygdebil i Norge i dag. I fjor søkte rundt 2500 om trygdebil i såkalt gruppe 1, rundt 930 søkte om bil i gruppe to (de mest funksjonshemmede). tallene er omtrent stabile sammenlignet med året før, en liten nedgang i gruppe 1. VG skrev i forrige uke om Nina Thorup Rasmussen som gjentatte ganger har fått avslag på søknad om ny bil, til tross for at bilen hennes stadig står på verksted, og foreløpig er forsøkt tilpasset og reparert for 500.000 kroner. Samtidig forteller tolv trygdebilførere om ulike frustrasjoner knyttet til reglene. Blant andre Reidar Myrene fra Aust-Agder, som hverken kan stå eller gå, han har et stort behov for bil, og han fyller ifølge NAV alle kriterier. Men siden kona har bil, får han stadig avslag. NAV imøtegår kritikken ved å vise til trygdebilreglene: - Bilstønadsordningen er aktuell hvis grunnstønad til transport, transporttjenester for personer med funksjonsnedsettelser eller familiens egen bil ikke dekker brukerens behov for transport, og brukeren ikke kan benytte offentlig transport som følge av omfattende funksjonsnedsettelser. Eksempler på behov for bil er til og fra jobb eller utdanning, eller for å hindre eller bryte en isolert tilværelse. Hva mener du?Del dine erfaringer og diskutér temaet her Fra i fjor ble ordningen med såkalte gruppe 2-biler utvidet til å gjelde personer under 18 år med sterkt begrenset gangfunksjon. I år ble ordningen utvidet til også å gjelder personer over 18 år med sterkt begrenset gangfunksjon som skal reise til og fra arbeid eller utdanning.- Hvis helsetilstanden endrer seg vesentlig, kan det gis stønad til gjenanskaffelse før det har gått 11 år. Personer som har bil for å komme seg til og fra arbeid eller utdanning, kan få stønad til gjenanskaffelse etter 8 år. For spesialtilpassede kassebiler er det i tillegg et vilkår at bilen har gått minst 150.000 kilometer. NAV-direktøren redegjør for de ulike gruppene: - I gruppe 1 kan brukeren sel velge bil, med støtte på inntil 147.980 kroner. I tillegg kan det gis stønad til ombygging og spesialtilpasning. - Personer som er avhengig av heis eller rampe for å komme seg inn i bilen, kan søke om stønad til bil i gruppe 2. Brukeren må betale inntil kr 150.000 i egenandel, avhengig av inntekt. Det er ingen øvre grense for hvor mye ombygging av en bil kan koste.
NAV setter nå i gang et nytt prosjekt for å korte ned saksbehandlingstiden og få bedre dialog med trygdebilførerne.